Apstiprinu:

ViA Fonda direktors Edmunds Jansons

\_\_\_\_\_\_\_\_\_\_\_\_\_\_

*paraksts*

2024.gada 20.martā

**SIA “VALPRO” stipendijas nolikums**

**Pārdošanas asistenta praksē**

**1. Stipendijas mērķis**

* 1. Atbalstīt zinātkārus un talantīgus Vidzemes Augstskolas studentus pilnvērtīgu studiju īstenošanai, radot iespēju studiju laikā gūtās zināšanas nostiprināt praksē.

**2. Prasības Stipendijas pretendentiem**

2.1. Uz Stipendiju var pretendēt Vidzemes Augstskolas bakalaura studiju programmas "Biznesa vadība" otrā un trešā kursa studenti.

**3. Stipendijas piešķiršanas noteikumi**

1. Stipendiju piešķir vienam vai vairākiem Vidzemes Augstskolas studentiem (turpmāk – pretendentiem).
2. Uz stipendiju var pretendēt studenti, kuri iepriekšējā studiju periodā – 2023./2024.akadēmiskā gada rudens semestrī – ir izpildījuši visas akadēmiskās saistības, nav pārkāpuši akadēmiskās ētikas normas un kuru vidējā gala vērtējumu atzīme nav zemāka par 7 (labi).
3. Pretendents ir Vidzemes Augstskolas bakalaura studiju programmas "Biznesa vadība" otrā un trešā kursa students.
4. Pretendentam ir:

3.4.1. labas vai teicamas angļu valodas zināšanas;

* + 1. vēlama prasme strādāt ar *RVS Horizon*;
    2. izpratne par starptautisko tirdzniecību un mārketingu tiks vērtētas kā priekšrocība;
    3. precizitāte, proaktivitāte un iniciatīva, atbildības sajūta.
  1. Prakses grafiks ir plānots līdz 30 stundām nedēļā vai cits, savstarpēji vienojoties.
  2. Stipendija nevar tikt piešķirta pretendentam, kam attiecīgajā mācību gadā jau ir piešķirta kāda nodibinājuma “Vidzemes Augstskolas Fonds” (turpmāk – ViA Fonds) stipendija.
  3. Stipendija var tikt piešķirta atkārtoti, bet ne vairāk kā divas reizes studiju laikā vienā studiju programmā.

**4. Prakses uzdevumi**

* 1. Tirgus izpētes veikšana un analīze;
  2. Asistēšana Pārdošanas dienesta darbiniekiem ikdienas darbos.

**5. Stipendijas laikposms**

* 1. Stipendijas laikposmu nosaka Stipendijas komisija, izvērtējot Stipendijas pretendentu pieteikumus, minimālais stipendijas piešķiršanas periods ir divi mēneši, sākot no 2024.gada 1.aprīļa.

**6. Ieguvumi**

6.1. Iespēja praktizēties vienā no lielākajiem metāla apstrādes uzņēmumiem Baltijas valstīs.

6.2. iespēja iegūt pieredzi un pilnveidoties pieredzējušu speciālistu vadībā.

1. **Stipendijas apmērs un izmaksas kārtība**
   1. Vienam stipendiātam piešķirtās Stipendijas apmēru nosaka Stipendijas komisija, izvērtējot Stipendijas pretendentu pieteikumus, atkarībā no ieguldītā darba un tā rezultāta stipendijas apmērs ir 200 - 300 EUR mēnesī.
   2. Stipendiju izmaksas veic ViA Fonds saskaņā ar Stipendijas komisijas lēmumu par Stipendijas piešķiršanu.
   3. Stipendiju izmaksā katru mēnesi, pārskaitot uz stipendiāta norādītu bankas norēķinu kontu.

**8. Stipendijas finansēšanas avoti**

* 1. Stipendijas fondu veido:
     1. Ziedojumi, ko ViA Fondam nodrošina mērķa stipendijas mecenāti;
     2. Stipendiju fonda līdzekļi, kuri netiek izmantoti attiecīgajā gadā, paliek ViA Fonda rīcībā un tiek izmantoti nākamo gadu stipendiju piešķiršanai.

1. **Stipendijas komisija**
   1. Stipendijas pretendentu izvērtēšanu un lēmuma pieņemšanu par Stipendijas piešķiršanu veic Stipendijas komisija (turpmāk Komisija).
   2. Komisiju veido mecenātu pārstāvji, tajā var tikt pieaicināti ViA Fonda, Vidzemes Augstskolas un Stipendijas mērķim atbilstošu nozaru un pārstāvji.
   3. Komisijas locekļi atlīdzību par savu darbu nesaņem.
   4. Komisijas sastāvu apstiprina ViA Fonda valde.
   5. Komisijas sēdes sasauc ViA Fonds un vada Komisijas priekšsēdētājs, bet priekšsēdētāja prombūtnes laikā – priekšsēdētāja vietnieks. Komisijas sēdes tiek protokolētas. Protokolā ieraksta sēdes laiku, vietu, dalībnieku skaitu, darba kārtību, pieņemtos lēmumus un balsojuma rezultātus.
   6. Komisija ir lemt spējīga, ja sēdē piedalās vairāk nekā puse tās locekļu. Komisija savus lēmumus pieņem ar balsu vairākumu.
   7. Komisijai nav pienākuma sniegt atteikuma motivāciju pretendentiem.
   8. Komisija ir tiesīga nepieciešamības gadījumā pieprasīt papildu dokumentus, ja tas nepieciešams pieteikuma izvērtēšanai.
   9. Informācijas publiskošanu nodrošina ViA Fonds.

**10. Pieteikšanas kārtība Stipendijas konkursam**

* 1. Pieteikšanos Stipendiju konkursam izsludina ViA Fonds.
  2. Stipendijas pretendenti pieteikuma dokumentāciju Stipendijas konkursam iesniedz ar drošu elektronisko parakstu parakstītu iesniegumu ViA Fondam, adresētu ViA Fonda direktoram (e-pasts: fonds@va.lv) elektroniski, termiņā, ko nosaka ViA Fonds. Piesakoties uz Stipendiju, pretendentam jāiesniedz:
     1. aizpildīta noteikta parauga pieteikuma veidlapa (nolikuma 1.pielikums);
     2. CV;
     3. 2023./2024.akadēmiskā gada rudens semestra sekmju izraksts;
     4. citi dokumenti pēc Stipendijas pretendenta paša ieskatiem, kas varētu palīdzēt izvērtēt pieteikumu.
  3. Komisija ir tiesīga nepieciešamības gadījumā pieprasīt papildu dokumentus.

**11. Stipendiātu pienākumi**

* 1. Stipendiātam ir pienākums ne retāk kā reizi semestrī iesniegt Stipendijas komisijai pārskatu par savu darbu atbilstoši Stipendijas mērķim un konkursā iesniegtajam pieteikumam. ViA Fonds ir tiesīgs Vidzemes Augstskolas informācijas sistēmā pārbaudīt stipendiāta sekmes attiecīgajā semestrī. Balstoties uz stipendiāta iesniegtajiem pārskatiem un stipendiāta sekmēm, Komisija izvērtē, vai stipendiāts ir tiesīgs turpmāk saņemt Stipendiju.
  2. Stipendiātam atrodoties studiju pārtraukumā, Stipendija netiek izmaksāta.
  3. Ja stipendiāts Stipendijas saņemšanas laikā pārtrauc vai pabeidz studijas, Stipendijas izmaksa tiek pārtraukta. Stipendiātam ir pienākums nekavējoties informēt ViA Fondu un Stipendijas komisiju par studiju pārtraukšanu.
  4. Stipendiātiem ir pienākums kopumā veicināt ViA Fonda mecenātu labo slavu, kā arī pēc ViA Fonda uzaicinājuma vismaz vienu dienu Stipendijas saņemšanas periodā iesaistīties sabiedriska labuma aktivitātēs.

**12. Stipendijas piešķiršanas ētiskie apsvērumi**

* 1. Stipendijas piešķiršanā iesaistītie Komisijas locekļi, ViA Fonda valdes un padomes locekļi, kā arī viņu ģimenes locekļi nedrīkst paši pretendēt uz Stipendiju, kā arī sniegt rekomendācijas pretendentiem.

**13. Stipendijas nolikuma pieņemšana un grozīšana**

* 1. Stipendijas nolikumu un tā grozījumus apstiprina ViA Fonda valde.

### *1.pielikums*

*2024.gada 20.martā*

*ViA Fonda*

*apstiprinātajam*

*SIA “VALPRO” stipendijas nolikumam*

*Pārdošanas asistenta praksē*

**Pieteikums**

***SIA „VALPRO” stipendijai Pārdošanas asistenta praksē***

|  |  |
| --- | --- |
| *Vārds, uzvārds:* |  |
| *Personas kods:* |  |
| *Studiju līmenis:* |  |
| *Akadēmiskais studiju gads:* |  |
| *Fakultāte:* |  |
| *Studiju programma:* |  |
| *Tālrunis:* |  |
| *E-pasts:* |  |
| *Pretendenta atbilstības apliecinājums SIA „VALPRO” stipendijas nolikuma*  *Pārdošanas asistenta praksē 3.4.punktam* | | |
|  | | |